**Nuorisotutkimuksen perusopinnot 2021-2022
HOPS = henkilökohtainen opiskelusuunnitelma (vapaaehtoinen opintojen alussa)**

Suunnittele omaa opiskeluasi seuraavien kysymysten avulla ja tallenna vastauksesi, jotta voit palata niihin myös myöhemmin.

Opiskeluaikataulun suunnittelussa sinua auttaa nuorisotutkimuksen perusopintojen opetusohjelmakoonti, jonka löydät avoimen yliopiston opinto-oppaasta nuorisotutkimuksen oppiaineen yhteydestä. Hahmottele, mitkä suoritustapatoteutukset sopivat omaan aikatauluusi ja kirjaa niiden ilmoittautumisaika itsellesi ylös.

Jos haluat HOPSiisi opettajan kommentit, lähetä se sähköpostitse Sari Paajaselle (sari.t.paajanen@jyu.fi)

HUOM! Jos olet tehnyt opintojakson JAOPP1000 Orientaatio jatkuvaan oppimiseen (1 op), voit hyödyntää sen pohdintoja HOPSissasi.

**HOPS:n rakentamista tukevia kysymyksiä – poimi seuraavista juuri sinun opintoihisi/ tilanteeseesi sopivat kysymykset. Vastaa niihin joko kaikkiin tai vain osaan:**

**1. Minä ja tavoitteeni nuorisotutkimuksen opiskelijana**

* Miten opiskelupäätökseni syntyi? Miksi haluan opiskella nuorisotutkimusta?
* Millaisista lähtökohdista aloitan opinnot? Miten aikaisemmat opintoni, työ- ja muut kokemukseni tukevat opiskeluani?
* Mitä odotan opinnoilta, ja millaisia tavoitteita minulla on?
* Opiskelenko esim. tutkintotavoitteisesti, yleissivistyksen vuoksi vai kehittääkseni ammatillista

osaamistani?

* Miten aion hyödyntää opintojani?

**2. Minä oppijana**

* Millainen oppija olen: Miten opin parhaiten ja mitkä asiat saattavat tuottaa opiskelussa vaikeuksia?
* Millaisia opiskelutaitoja arvelen tämän opintokokonaisuuden opiskelun minulta edellyttävän?
* Millaisia vahvuuksia ja kehittämistarpeita minulla on nuorisotutkimuksen perusopintojen opiskeluun liittyen?
* Mitä opiskelutaitoja minun pitäisi vielä kehittää?
* Miten arvioin oppimistani ja miten se voi edistää oppimistani?

**3. Opintojen aikataulusuunnitelma ja suoritustapojen valinnat**

* Mitkä ovat voimavarani ja ajankäyttömahdollisuuteni tämän opintokokonaisuuden opiskeluun?
* Missä järjestyksessä suoritan eri opintojaksot?
* Millaisia erilaisia suoritustapoja (oppimistehtävä, verkkotentti) aion hyödyntää?
* Mitkä asiat saattavat elämässäni hidastaa tai vaikeuttaa opiskelua? Mitkä taas tukevat?
* Miten jaksotan opiskeluani suhteessa muuhun elämään?
* Millaisella aikavälillä aion opintoni suorittaa? Suunnittele myös opintojesi tarkempaa aikataulua: Voit tehdä suunnitelman omien tarpeittesi mukaan esim. viikko- tai kuukausitarkkuudella. Oleellista on, että saat siitä konkreettista tukea opintojesi rytmittämiseen.

**4. Mahdollisia kysymyksiä ja tuen tarve**

* Haluatko kysyä vielä jotain nuorisotutkimuksen perusopintojen opiskelusta? Mitä?
* Millaista tukea toivoisin ja tarvitsen?

**Antoisaa opiskelumatkaa nuorisotutkimuksen parissa!**